<ผู้สนับสนุน> กรุงเทพกรีฑา มีอะไรดี
ทุกวันนี้ เราคงปฏิเสธไม่ได้ว่า ความเจริญของประเทศไทยกระจุกตัวอยู่ในกรุงเทพ  และความเจริญนี้เอง ที่ทำให้คนหลั่งไหลเข้ามาใช้ชีวิตกันในเมืองหลวงกันเป็นจำนวนมาก  มากจนเรียกได้ว่า แทบจะไม่มีที่ให้อยู่กันแล้ว
25 ก.พ. 2561

<ผู้สนับสนุน>
กรุงเทพกรีฑา มีอะไรดี / โดย ลงทุนแมน
ทุกวันนี้ เราคงปฏิเสธไม่ได้ว่า ความเจริญของประเทศไทยกระจุกตัวอยู่ในกรุงเทพ
และความเจริญนี้เอง ที่ทำให้คนหลั่งไหลเข้ามาใช้ชีวิตกันในเมืองหลวงกันเป็นจำนวนมาก
มากจนเรียกได้ว่า แทบจะไม่มีที่ให้อยู่กันแล้ว
ถ้าเราลองดูสถิติจำนวนประชากรของกรุงเทพ
ปี 2556 5,686,252 คน บ้าน 2,593,827 หลัง
ปี 2557 5,692,284 คน บ้าน 2,672,423 หลัง
ปี 2558 5,696,409 คน บ้าน 2,753,972 หลัง
คนในกรุงเทพ แทบจะเพิ่มขึ้นไม่ไหวแล้ว
รู้หรือไม่ว่า กรุงเทพ มีความหนาแน่นของประชากรต่อตารางกิโลเมตรอยู่ที่ประมาณ 3,600 คน
มากกว่าที่ สมุทรปราการ 3 เท่า ภูเก็ต 6 เท่า ชลบุรี 12 เท่า โคราช 28 เท่า และเชียงใหม่ 44 เท่า
และความหนาแน่นนี้เอง ที่น่าจะทำให้หลายคนรู้สึกอึดอัด กับชีวิตที่ต้องเร่งรีบ เบียดเสียด มองไปทางไหนก็เห็นแต่ตึกสูงๆ แน่นเต็มไปหมด
และเริ่มมองหาที่อยู่อาศัย ที่ห่างออกมาจากใจกลางเมือง เพื่อให้เป็นที่พักผ่อนจากความวุ่นวาย
แต่บางคนก็ยังกลัวว่า ถ้าอยู่ห่างออกมา จะห่างไกลความเจริญ
แล้วความเจริญของพื้นที่ วัดได้จากอะไรบ้าง?
ถ้าลองถามคนส่วนใหญ่ ก็คงได้คำตอบว่า
- มีถนนเส้นหลัก หรือถนนใหญ่หลายเลนตัดผ่าน
- ใกล้ทางด่วน
- ใกล้รถไฟฟ้า
- ใกล้โรงเรียนหรือสถานศึกษา
- ใกล้โรงพยาบาล
- ใกล้ศูนย์การค้า
- ใกล้บริเวณที่เป็นเขตเศรษฐกิจของเมือง
สรุปง่ายๆ ก็คือ ต้องเป็นทำเลที่มีทางเลือกในการเดินทาง และสิ่งอำนวยความสะดวกที่ดี ที่สามารถตอบสนองการใช้ชีวิตของเราในแต่ละวันได้
เห็นแบบนี้ หลายคนอาจคิดว่าพื้นที่แบบนี้ ก็มีอยู่แต่ในเมืองเท่านั้น
แต่จริงๆ แล้ว สิ่งอำนวยความสะดวกต่างๆ เริ่มขยายออกไปด้านนอกมากขึ้นเรื่อยๆ
ถ้าลองดูสถิติประชากรใน ย่านกรุงเทพกรีฑา ศรีนครินทร์-ร่มเกล้า เป็นตัวอย่าง
พื้นที่นี้ครอบคลุมในย่าน สะพานสูง และ หัวหมาก
สะพานสูง
ปี 2556 91,358 คน บ้าน 34,027 หลัง
ปี 2557 92,735 คน บ้าน 34,807 หลัง
ปี 2558 93,854 คน บ้าน 35,599 หลัง
หัวหมาก
ปี 2556 67,011 คน บ้าน 49,581 หลัง
ปี 2557 67,554 คน บ้าน 51,398 หลัง
ปี 2558 68,091 คน บ้าน 53,048 หลัง
ก็จะพอเห็นว่า คนทยอยมาอยู่เพิ่มขึ้นเรื่อยๆ
แล้วย่านกรุงเทพกรีฑามีดีอะไร?
- ถนนใหญ่ 6-8 เลน
- ถนนตัดใหม่ศรีนครินทร์-ร่มเกล้า
- ใกล้มอเตอร์เวย์
- 5 นาทีถึงทางด่วนพระราม 9
- ใกล้รถไฟฟ้าสายสีส้มและสีเหลือง
- ใกล้สถานศึกษา 6 แห่ง เช่น โรงเรียนเตรียมอุดมศึกษาพัฒนาการ, โรงเรียนนานาชาติ มหาวิทยาเอแบค, และนิด้า เป็นต้น
- ใกล้โรงพยาบาล 4 แห่ง เช่น โรงพยาบาลสมิติเวช ศรีนครินทร์
- ใกล้ห้างสรรพสินค้าอีก 4 แห่ง เช่น ซีคอน สแควร์, พาราไดซ์ พาร์ค, เดอะมอลล์ บางกะปิ และสนามกอล์ฟที่มีชื่อเสียง
- ใกล้สถานี Airport Rail Link ทำให้สามารถเข้าใจกลางเมืองได้ง่าย
เมื่อเห็นข้อมูลอย่างนี้ก็พอจะเข้าใจได้ว่าทำไมคนถึงเริ่มอยู่ย่านนี้กันมากขึ้น
และมีโอกาสที่มูลค่าของทำเลนี้จะเติบโตขึ้น มากกว่า ที่ดินโซนอื่นในบริเวณใกล้เคียงกัน
อย่างไรก็ตาม ก่อนที่จะซื้อที่อยู่อาศัย ก็ควรศึกษาข้อมูลให้รอบด้าน ทั้งผู้พัฒนาโครงการ ทำเลที่ตั้ง รูปแบบบ้าน และชุมชนเพื่อนบ้าน
เพื่อที่เราจะมั่นใจได้ว่าเราจะอยู่อาศัยได้อย่างมีความสุขที่แท้จริง
สนับสนุนโดย เนอวานา ดีฟายน์ ศรีนครินทร์-พระราม 9